Diari Oficial de la Generalitat Valenciana


Sumari del DOGV 3247, del 21-05-1998 (1998/3982)

Informació pública de la convocatòria i bases que han de regir el procés selectiu per a cobrir una plaça de guàrdia de Policia Local.
-------------------------------------------------------------------------------------------------------------------------------------

### Dades del document

Número de DOGV
:   3247

Data del DOGV
:   21-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3982


Data del document
:   14-05-1998

Organisme emissor
:   Ajuntament de Benissanó

Tipus de document
:   Anunci

Descriptors 

:   * Benissanó
    * concurs administratiu
    * administració local
    * policia

Informació pública de la convocatòria i bases que han de regir el procés selectiu per a cobrir una plaça de guàrdia de Policia Local. [1998/M3982]
  
El Ple de l'Ajuntament, en la sessió celebrada el dia 5 de maig de 1998, va acordar convocar proves selectives per a cobrir, en propietat, pel sistema d'oposició lliure, una plaça de guàrdia de la Policia Local, grup D, vacant en la plantilla de funcionaris d'aquest Ajuntament i inclosa en l'oferta d'ocupació pública per a 1998, així com aprovar les bases específiques que han de regir el dit procés selectiu, que es transcriuen a continuació:
  
Primera. Objecte de la convocatòria
  
L'objecte de la present convocatòria és la provisió en propietat d'una plaça de guàrdia de la Policia Local (més les que es puguen crear o quedar vacants fins al moment d'efectuar la proposta de nomenament), inclosa en l'oferta d'ocupació pública per a 1998, classificada en l'escala d'administració especial, subescala serveis especials, classe policia local i auxiliars, pertanyent a l'escala bàsica, dotada amb el sou base corresponent al grup de classificació D (article 25 de la Llei 30/1984, de 2 d'agost, i 13 de la Llei 2/1990, de Coordinació de Policies Locals), nivell de complement de destinació 13, triennis, dues pagues extraordinàries anuals i retribucions complementàries que corresponguen, d'acord amb la legislació vigent i el pressupost general municipal, i serà provista pel sistema d'oposició lliure.
  
La convocatòria i les bases s'anunciaran en el Butlletí Oficial de la Província, en el Diari Oficial de la Generalitat Valenciana i al tauler municipal d'anuncis.
  
Un extracte de la convocatòria es publicarà en el Boletín Oficial del Estado.
  
Els successius anuncis es publicaran únicament al tauler municipal d'anuncis, excepte les llistes provisionals i definitives d'aspirants admesos i exclosos, que es publicaran també en el Butlletí Oficial de la Província.
  
Segona. Requisits dels aspirants
  
Per a poder prendre part en la realització de les proves selectives, els aspirants hauran de complir els requisits següents en la data en què finalitze el termini de la presentació d'instàncies:
  
1. Tindre la nacionalitat espanyola.
  
2. Estar en possessió del títol de Graduat Escolar, Formació Professional de Primer Grau o equivalent, o tindre complides les condicions per a obtindre'l en la data en què finalitze el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en aquest sentit pels aspirants.
  
3. No patir cap malaltia ni defecte físic que impedisca l'exercici de les funcions i tindre una estatura mínima de 1,65 metres per als homes i 1,60 per a les dones.
  
4. Tindre complits 18 anys sense excedir dels 30. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars.
  
5. No haver estat separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
6. Posseir els permisos de conduir de vehicles de les classes A-2 i B-2.
  
Tercera. Presentació d'instàncies
  
Les instàncies per a prendre part en les presents proves selectives, en què els aspirants hauran de manifestar que compleixen totes i cadascuna de les condicions exigides en aquestes bases, referides sempre a la data d'expiració del termini de presentació d'instàncies, així com que es comprometen a prestar el preceptiu jurament o promesa, hauran de ser signades per l'aspirant i s'adreçaran a l'alcalde president d'aquest Ajuntament, podent-s'hi utilitzar la instància model que facilitaran les dependències municipals d'informació al públic. Les instàncies s'han de presentar en el Registre General de la corporació o en les altres formes que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú durant termini de 20 dies naturals, comptadors a partir del següent de la publicació de l'extracte d'aquesta convocatòria en el Boletín Oficial del Estado.
  
A les instàncies s'acompanyarà el justificant d'haver ingressat els drets d'examen, que s'estableixen en 3.000 pessetes i que pagaran els aspirants a les oficines de Bancaixa, sucursal de Benisanó, carrer de la Mare de Déu del Fonament, número 23, número de compte 4820861171. Els esmentats drets d'examen només es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
Quarta. Admissió dels aspirants
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional d'aspirants admesos i exclosos, que es publicarà en el Butlletí Oficial de la Província i al tauler municipal d'anuncis. S'hi concedirà un termini de 10 dies perquè els aspirants exclosos n'esmenen els defectes i presenten reclamacions.
  
Transcorregut aquest termini sense que s'hi formule cap reclamació, la llista provisional s'entendrà elevada automàticament a definitiva. Les esmenes o reclamacions presentades seran acceptades o rebutjades en la resolució de l'Alcaldia per la qual s'aprove la llista definitiva, a la qual es donarà publicitat de la mateixa forma, i on es determinaran així mateix, el lloc, la data i l'hora de la realització del primer exercici, l'ordre d'actuació dels aspirants i la composició nominal del tribunal qualificador.
  
Cinquena. Tribunal qualificador
  
El tribunal qualificador estarà compost pels membres següents, tots ells amb veu i vot:
  
President: el de la corporació o regidor en qui delegue.
  
Secretari: el de la corporació o funcionari en qui delegue, que actuarà, a més, com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la Policia Local de la corporació convocant, i si no n'hi ha, un funcionari de la corporació d'igual o superior categoria.
  
- Un representant de cadascun dels grups polítics municipals de l'oposició.
  
La composició del tribunal inclourà la dels respectius suplents, que seran designats conjuntament amb els titulars.
  
La corporació sol·licitarà als òrgans corresponents la designació dels seus representants respectius, que haurà d'efectuar-se en el termini dels 20 dies següents al de la recepció de la sol·licitud.
  
Tots els vocals del tribunal posseiran una titulació acadèmica igual o superior que l'exigida per a l'accés a la plaça convocada.
  
Quan la naturalesa de les proves ho requerisca, podran nomenar-se assessors especialistes del tribunal. El nomenament d'aquests haurà de fer-se públic junt amb el del tribunal.
  
El tribunal no podrà constituir-se ni actuar sense l'assistència, com a mínim, de la meitat més un dels membres, titulars o suplents indistintament.
  
Las decisions del tribunal es prendran per majoria simple dels membres presents. En cas d'empat decidirà el vot de qualitat del president.
  
Els membres del tribunal hauran d'abstenir-se d'intervenir-hi i podran ser recusats pels aspirants, de conformitat amb el que disposen els articles 28 i 29 de la Llei 30/1992, de 26 de novembre.
  
Als efectes del que disposa l'annex IV del Reial Decret 236/1988, de 4 de març, el tribunal tindrà la categoria quarta, que es farà extensiva als assessors especialistes del tribunal.
  
Sisena. Inici i desenvolupament de les proves selectives
  
Els aspirants seran convocats en crida única, tret de casos de força major, degudament justificats i apreciats lliurement pel tribunal. La no-presentació d'un aspirant en el moment de la crida a qualsevol dels exercicis obligatoris determinarà automàticament la pèrdua del dret a participar en el mateix exercici i en els successius, i per tant quedarà exclòs del procés selectiu.
  
L'ordre d'actuació dels aspirants en els exercicis que no es puguen realitzar conjuntament es determinarà mitjançant un sorteig previ, realitzat en presència de l'alcalde i del secretari de la corporació.
  
El tribunal podrà requerir en qualsevol moment als aspirants que acrediten la seua identitat, per a la qual cosa han de portar el document nacional d'identitat o qualsevol altre document acreditatiu de la seua personalitat.
  
Una vegada hagen començat les proves, els successius anuncis es faran públics únicament al tauler municipal d'anuncis i caldrà indicar-hi el dia i l'hora de realització del següent exercici, amb una antelació mínima de 48 hores. Entre la conclusió d'un exercici i el començament del següent haurà de transcórrer un mínim de 72 hores.
  
Setena. Procediment de selecció. Oposició lliure
  
1. Fase prèvia.
  
Abans d'iniciar les proves físiques i de coneixement del temari, es realitzarà un exercici o prova psicotècnica d'aptitud i de personalitat i el reconeixement mèdic. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits, respectivament, en l'annex III de l'Ordre de 5 de desembre de 1994, de la Conselleria d'Administració Pública (DOGV número 2.413, de 23 de desembre de 1994), i en l'annex de l'Ordre de 22 de desembre de 1997 (DOGV número 3.175, de 3 de febrer de 1998).
  
2. Fase d'oposició.
  
Constarà dels exercicis següents:
  
Primer exercici. De caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, el contingut i marques mínimes de les quals seran, almenys, les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes, 1,10 metres; dones, 1 metre.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte i s'haurà de superar com a mínim quatre de les proves per a ser qualificat com a apte.
  
Segon exercici. De caràcter obligatori.
  
Desenvolupament per escrit, en un temps màxim de tres hores, de quatre temes elegits per sorteig, un de cadascun dels grups primer a quart, ambdós inclusivament, que componen el temari que es recull com a annex. L'aspirant llegirà aquests temes en sessió pública davant el tribunal, que podrà formular les preguntes o aclariments que sobre aquests considere oportuns. Es valoraran la claredat de les idees, la facilitat de l'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.
  
Tercer exercici. De caràcter obligatori i eliminatori.
  
Consistirà a respondre per escrit un qüestionari de preguntes amb tres o quatre respostes alternatives sobre els temes que componen el grup cinqué del temari que es recull com a annex, amb un mínim de 50 preguntes, en un temps màxim de 90 minuts.
  
La qualificació d'aquest exercici serà de 0 a 10 punts i caldrà obtindre'n un mínim de 5 per a superar-lo.
  
Quart exercici. De caràcter obligatori i no eliminatori.
  
Consistirà a traduir del valencià al castellà i a l'inrevés, un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts.
  
Vuitena. Qualificació dels exercicis
  
La puntuació de cada exercici es determinarà per la suma de les puntuacions atorgades pels distints membres del tribunal i dividint el total pel nombre de membres d'aquell.
  
L'ordre de puntuació definitiva es determinarà per la suma de les puntuacions obtingudes en el conjunt dels exercicis.
  
Deu. Relació d'aprovats i presentació de documentació
  
Finalitzada la qualificació dels aspirants, el tribunal farà pública, al tauler municipal d'anuncis, la relació d'aprovats per ordre de puntuació, la qual no podrà ser superior al nombre de places convocades.
  
La proposta de nomenament formulada pel tribunal qualificador, que serà vinculant per a l'Alcaldia, serà elevada a aquesta última junt amb l'acta de l'última sessió, en la qual hauran de figurar els aspirants que havent superat totes les proves excedisquen del nombre de places convocades.
  
Els aspirants proposats hauran de presentar al registre general de la corporació, en el termini de 20 dies naturals des que es faça pública la llista d'aspirants aprovats, els següents documents acreditatius dels requisits exigits en aquestes bases:
  
- Certificat de naixement expedit pel registre civil corresponent i fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigit.
  
- Declaració responsable de no haver sigut separat mitjançant expedient disciplinari del servei de qualsevol administració pública, com també de no trobar-se inhabilitat per a l'exercici de funcions públiques.
  
- Fotocòpia compulsada dels permisos de conducció A-2 i B-2.
  
Els aspirants que tinguen la condició de funcionaris de carrera estaran exempts de justificar documentalment les condicions generals que ja hagen sigut acreditades per a obtenir l'anterior nomenament. En qualsevol cas, hauran de presentar un certificat de l'organisme del qual depenguen, en què es faça constar la seua condició de funcionaris de carrera i de les circumstàncies que consten en el seu expedient personal.
  
Els qui dins el termini indicat, i tret de casos de força major, no hi presenten la documentació, o es comprove que no compleixen els requisits exigits, no podran ser nomenats funcionaris, i quedaran anul·lades totes les seues actuacions, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant siga exclòs, el tribunal podrà proposar la inclusió en la llista d'aprovats del següent de la llista, sempre que haja superat les proves selectives i pel mateix ordre que el que resulte d'aquelles.
  
Onze. Curs selectiu
  
Després de la presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que tinga lloc, integrat per dues fases, una de formació i selecció en l'IVASP, amb una duració de quatre mesos, i una altra, una vegada superada l'anterior, de pràctiques en el mateix Ajuntament, amb una duració de dos mesos. La qualificació del període de pràctiques correspondrà a l'IVASP.
  
Durant la realització del curs teoricopràctic, els aspirants seran nomenats per la corporació funcionaris en pràctiques i percebran les retribucions que els corresponguen.
  
Dotze. Nomenament
  
Acabat el curs teoricopràctic, l'Institut Valencià de Seguretat Pública comunicarà a l'Alcaldia la relació d'aspirants que no l'hagen superat. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al curs següent. Si no superen aquest segon, decauran definitivament en el seu dret de reserva de plaça.
  
Els aspirants que superen el curs teoricopràctic seran nomenats funcionaris de carrera en el termini màxim de 15 dies, comptats des la comunicació de l'IVASP. Una vegada nomenats, hauran de prestar jurament o promesa de complir fidelment les obligacions del lloc, amb lleialtat al rei, i guardar i fer guardar la Constitució com a norma fonamental de l'estat i l'Estatut d'Autonomia de la Comunitat Valenciana, i prendre possessió en el termini de dues dies a comptar del següent a aquell en què els siga notificat el nomenament, si resideix a la ciutat de Benisanó, o d'un mes en cas contrari. Si no prenen possessió en el termini assenyalat sense causa justificada, quedaran en situació de cessants.
  
Tretze. Borsa de treball
  
D'acord amb el que disposa la base d'execució número 45 del pressupost general d'aquest Ajuntament per a 1998, aprovat pel Ple de l'Ajuntament, en sessió de 27 de desembre de 1997, el procediment selectiu tramitat donarà lloc a la constitució d'una borsa de treball integrada pels aspirants que, havent superat totes les proves eliminatòries, no hagen resultat seleccionats per excedir de les places convocades, ordenats per ordre de puntuació obtinguda per cadascun d'ells.
  
Aquesta borsa de treball, que es tindrà en compte quan resulte necessari el nomenament interí de guàrdies de Policia Local, i es donarà preferència als qui hagueren obtingut major puntuació, tindrà vigència fins a la creació d'una nova borsa de treball, o fins que haja transcorregut el termini de dos anys, a comptar des del dia en què es va resoldre el procediment selectiu que va donar origen a la seua constitució.
  
Catorze. Incidències
  
El tribunal està autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu.
  
Quinze. Recursos
  
Contra aquestes bases i els actes administratius definitius que se'n deriven, els interessats podran interposar-hi els recursos que pertoquen en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setze. Legislació aplicable
  
En allò no disposat en aquestes bases serà d'aplicació la Llei 30/1984, de 2 d'agost; Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Llei 2/1990, de 4 d'abril, de la Generalitat Valenciana; Decret 152/1991, de 29 d'agost, del Consell de la Generalitat Valenciana i altres normes reglamentàries de desplegament; Decret Legislatiu del Consell de la Generalitat Valenciana de 24 d'octubre de 1995, i supletòriament el Reial Decret 364/1995, de 10 de març.
  
ANNEX
  
Temari
  
Grup primer. Dret constitucional i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El Ple de l'Ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret penal i policia administrativa
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors i còmplices.
  
Tema 16. Classes de faltes. Contra les persones, contra el patrimoni, contra els interessos generals, contra l'ordre públic.
  
Tema 17. Classes de delictes. Contra les persones, contra la llibertat, la integritat moral i la llibertat sexual i contra el patrimoni.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit i seguretat viària
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de passatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidentes de trànsit: concepte i consideracions prèvies. Les seues causes. Classes i faltes.
  
Grup cinqué. Temes locals.
  
Tema 25. Organització política i administrativa de l'Ajuntament de Benisanó.
  
Tema 26. Toponímia. Principals carrers de Benisanó. Principals xarxes de comunicació: carreteres, camins, etcétera. Principals edificis i dotacions públiques: educatives, religioses, esportives, culturals, d'esbarjo, etcétera.
  
Tema 27. El terme municipal de Benisanó: situació, límits i extensió. El seu emmarcament en la comarca. Classificació del sòl.
  
Tema 28. Història local. Demografia i població de Benisanó. Festes locals. Patrimoni historicoartístic.
  
Tema 29. Ordenança municipal sobre prevenció de la contaminació acústica.